Erik Røed

Erik Røed (født 1966) er en norsk filmarbeider,Om Erik Røed, fra Internet Movie Database stillsfotograf, journalist og forfatter.

Røed begynte sin karriere som lydtekniker etter videregående skolegang ved Tønsberg Gymnas i 1985. Først for den lokale friteatergruppen (Thesbiteateret), hvor samarbeidet med komponist og musiker Lars Martin Myhre brakte ham i kontakt med kjente musikere og artister som Odd Børretzen og Arild Nyquist. På slutten av 1980-tallet arbeidet han som assistent for skulptøren Olav Orud og Ivo Caprino. 

Mellom 1989 og 1994 jobbet Røed som lydtekniker ved Det norske teatret i Oslo, med oppsetninger som Merlin, Sweeney Todd, Jesus Christ Superstar, Draumkvedet og Det er hardt å være mainn. Her samarbeidet han blant andre med regissøren Allan Edwall og multikunstneren Arne Nøst. Senere var han lydansvarlig for en rekke farse- og revyoppsetninger på ABC-teateret og Chat Noir i Oslo.

Fra 2004 har Røed drevet filmlydselskapet Egg & bacon as i Oslo, og vært lydansvarlig for en lang rekke fjernsynsproduksjoner, blant annet Hotel Cæsar, Sommerøya og den internasjonale mat- og reiseserien New Scandinavian cooking. Av kinofilmarbeid som lyddesigner kan nevnes Get ready to be Boyzvoiced, Snarveien, Kill Buljo og Tomme Tønner, samt kinodokumentarene Jenter og Sannhetsjegeren.

Røed har arbeidet som freelancejournalist, stillsfotograf og forfatter siden 2005, og vært fast skribent og fotograf for Seilas«Mat om bord - Kokkens pølser og potetstappe», artikkel i Seilas nummer 4, 2005 og matmagasinene Nord og Ren mat. I 2007 ga han ut kokeboken Båtmat -på to bluss i ferien, og i 2011 kom kokeboken Brød og brødbaking, begge utgivelsene på forlaget CappelenDamm. Hele denne tiden har han vært i et nært samarbeid med journalist og forfatter Andreas Viestad, både med fjernsynsserier og annet. Røed er også tilknyttet Geitmyra matkultursenter for barn, som skribent og kursholder.«På Geitmyra matkultursenter har vi en vedfyrt bakerovn stående på tunet. Den er vi og barna som bruker den i undervisningen veldig glade i, - og vi skal tillegge Eriks entusiasme mye av æren for at den kom på plass!», om Erik Røed, fra nettstedet geitmyra.no 

I november 2012 var Røed delprosjektleder for Nordisk ministerråds program Ny nordisk mat, ved dens konferanse på Mathallen Oslo.«New Nordic Food Conference 2012 Oslo» , brosjyre, Erik Røed er oppgitt som en av journalistene (PDF) 

 Utgivelser

 Båtmat -på to bluss i ferien, CappelenDamm, 2007
 Brød og brødbaking, CappelenDamm, 2011
 Barnas aller beste kokebok, Forlaget Press, 2021

 Referanser 

 Eksterne lenker 

 Om Erik Røed, fra CappelenDamm

Kategori:Norske matskribenter
Kategori:Norske journalister
Kategori:Fødsler i 1966